વિચારવા જેવી બાબત એ છે કે સ્વામીજીના જન્મ દિવસના દિવસે જ આવા કાર્યક્રમો યોજાય છે ત્યારે મિડીયા અને વિરોધ પક્ષને પણ આ બાબત ધ્યાને ન આવી. જો કે હાલના રાજકીય પક્ષો પાસે આપણે આવી જ અપેક્ષા રાખી શકીએ... સરકાર, રાજકીય પક્ષો અને મિડીયા દ્વારા ભલે સ્વામી વિવેકાનંદની ઉપેક્ષા કરવામાં આવી પણ એ મહાન આત્મા આજે વર્ષો પછી પણ યુવાઓના મનમાં અમર જ રહેશે. તેમણે આપેલા દરેક સુવાક્યો ભારતના દરેક યુવાઓને જુસ્સો આપતા જ રહેશે. ફરી એકવાર સ્વામીજીના એક અમર સંદેશને યાદ કરી તેમજ તેને અનુસરી તેમને જન્મ દિવસ નિમિતે શુભેચ્છાઓ આપીએ... ઉઠો, જાગો અને ધ્યેય પ્રાપ્ત કરો.